Silver Sepp

Silver Sepp (sündinud 29. septembril 1982 Pärnumaal Treimani külas) on eesti muusikPiret Linnamägi, Silver Sepp sulatas lauluvõistlusel "Kaks takti ette" südameid, Pärnu Postimees, 4. jaanuar 2006., fantaasiapillimängija. 

Ta on musitseerinud ansamblites Svjata Vatra ja Bombillaz ning on ansambli Ro:toro löökpillimängija, kus mängib kausipille.

Haridus
Silver Sepp on õppinud Metsapoole Põhikoolis (1989–1998) ja Häädemeeste Keskkoolis (1998–2001).

Ta on õppinud Häädemeeste Muusikakoolis klarnetit (1992–1998), Tartu Ülikooli Viljandi kultuuriakadeemias pop-jazz-laulu (2001–2006) ja Norra Telemargi Ülikooli Raulandi Kolledži traditsiooniliste kunstide magistriõppes (2006–2010).

 Fantaasiapillid 
Silver Sepp on tähelepanu pälvinud omanäoliste isetehtud fantaasiapillidega, mis on sageli meisterdatud taaskasutatud materjalidest. 

Muu hulgas on Silver Sepp loonud vanast võrguhargist naelapilliSilver Sepp ja Kristiina Ehin. Ühte käivad meie hääled. Ümin Eestile. YouTube, 26. märts 2014. (Vaadatud 9. detsembril 2021.), mänginud kanalisatsioonitorudelSilver Sepp. Metsik mees. YouTube, 7. aprill 2014. (Vaadatud 9. detsembril 2021.), jalgratta esirattalSilver Sepa esinemine Tüüringis Rudolstadtis festivalil Tanz- und Folkfest. YouTube, 13. september 2014. (Vaadatud 9. detsembril 2021.) ning kuuest pesukausist ja 20 liitrist veest tehtud vesitrummidelRo:Toro. Mu Jumal, kuis nii varjul oled. Esitus 20. mail 2007 Méxicos Bosque de Tlalpani pargis. YouTube, 30. mai 2008. (Vaadatud 9. detsembril 2021.).

 Loominguline tegevus 
 2017 – autorilavastus "Silver Sepa auto(ri)lavastus" Tartu Uues Teatris 
 2017–2018 – näitleja ja muusikaline kujundaja Eesti Rahva Muuseumis etendunud lavastuses "Seitse venda ehk Uurali kajakas" (lavastajad Katrin Pärn ja Janek Savolainen
 2017 – näitleja ja muusikaline kujundaja Eesti Rahva Muuseumis etendunud lavastuses "Vägi" (Lavastaja Ivar Põllu, Tartu Uus Teater) 
 2013 – debüütplaadi "Mis asi see on?" ja Kristiina Ehini "Paleontoloogi päevaraamat" esitlustuur "Loomelaev", 12 kontserti koos kohaliku rahvast kaasava vabalavaga
 2012 – Viljandi Hansapäevade avaetenduse-vaatemängu "Järve saladus" muusikaline juht ja muusik koos ansambliga Bombillaz
 2011 – lavastuse "Hea ja kurja tundmise puu" lavastamine "Maailmaküla" festivalile, osatäitjad Jarek Kasar, Päär Päärenson, Kati Juurik, ansambel Bombillaz
 2010 – ettekanne rahvusvahelisel (12 riiki) sümpoosionil "Imagining Bodies: Landscape, Memory, Community" teemal "Pärimustantsu taaselustamisest ja värskendamisest tantsuetenduse "Tantsumasin" põhjal"
 2009 – kosmofolkloorse tantsuetenduse "Tantsumasin" lavastamine (tantsija, lavastaja); Eesti Teatriliit valis etenduse teatri aastaauhindade nominendiks parima lavastuse kategoorias
 2009 – Viljandi Pärimusmuusika Festivali avakontserdi lavastaja 
 2009 – alternatiivmuusikali "Tulen homme" lavastaja koos Triin Reemanniga (helilooja, produtsent, osatäitja), Eesti Pärimusmuusika Keskus 
 2009 – nüüdistantsu duoetenduse "Kiigepaulikud" tantsija (lavastaja Ele Viskus), Tartu Ülikooli Viljandi Kultuuriakadeemia 
 2005 – ETV lauluvõistluse "Kaks takti ette" finalist
 2001 – Pärnumaa koolinoorte laulukonkursi "Koolicanto" peapreemia

 Albumid 
 2013 "Mis asi see on?"
 2017 "Rohtumised"

Isiklikku
Varasema elukaaslase Cätlin Jaagoga on tal tütar Emma (sündinud 2005).Kristiina Vaarik. "Lauluvõistlus andis tudengile tunnustust", Sakala, 22. detsember 2005.

Ta on 2011. aasta sügisest abielus luuletaja Kristiina Ehiniga.Kristiina Ehin ja Silver Sepp astusid abiellu, Õhtuleht, 24. november 2011. Neil on ühine tütar Luike (2016) ja poeg Hannes (2007). 

Viited

Välislingid
 "Silver Sepa fantaasia" ETV saatesari "Kõlab hästi!", 12. aprill 2015
 Valner Valme. Kristiina Ehin ja Silver Sepp sõidavad USAsse esinema ERR Kultuur, 6. oktoober 2014
 Silja Ratt. Kristiina Ehin ja Silver Sepp panid tütrele omapärase nime Õhtuleht.ee, 8. november 2016

Kategooria:Eesti muusikud
Kategooria:Tartu Ülikooli Viljandi kultuuriakadeemia vilistlased
Kategooria:Sündinud 1982